O româncă răpită și vândută în SUA și-a regăsit părinții, care o credeau moartă, după 25 de ani. .
Belle Barbu a fost luată de la familia sa din România și vândută unei familii din America acum 25 de ani. Tinerei i s-a spus că a fost adoptată pentru că părinții ei nu o doreau. Povestea româncei a fost prezentată în mai multe publicații străine.
Belle Barbu are acum 26 de ani. În urmă cu 25 de ani, ea a fost răpită și vândută unei familii americane, scrie mirror.co.uk.Românca locuiește acum în Utah. La vârsta de opt ani, familia din SUA i-a spus că a fost adoptată când era micuță, că s-a născut în România, iar părinții nu o doreau. Tot atunci, Belle Barbu a aflat și numele de familie pe care l-a avut la naștere.Belle nu a încetat niciodată să se întrebe de unde provine. În plus, relația tinerei cu părinții adoptivi s-ar fi degradat când s-a înscris la facultate. Te întrebi cum a fost posibil să își găsească familia? Ei bine, în 2019, s-a înscris într-un grup de Facebook care îi ajuta pe românii adoptați să-și găsească familiile, unde a decis să posteze. După doar 48 de ore, i-a fost găsit fratele, în vârstă de 20 de ani. Apoi a făcut un test ADN. Așa, Belle a descoperit că mai are doi frați – o soră pe nume Simona, în vârstă de 33 de ani, și un frate, Florian, în vârstă de 29 de ani.Părinții biologici, Margari și Zambila, locuiau la Roma, iar trei săptămâni mai târziu au vorbit la telefon. Așa a aflat că familia ei era săracă în 1994, când s-a născut, iar medicii le-au spus părinților că este bolnavă, iar ulterior că a murit."Doctorii le-au spus că sunt bolnavă, deși nu au specificat cu ce diagnostic sunt ținută în spital. Ei s-au dus acasă. Câteva zile mai târziu, când s-au întors, li s-a spus că am murit. Când au plecat, o asistentă a alergat după ei să le spună adevărul – că am fost luată și vândută. Părinții mei au folosit ultimii bani pe care îi aveau pentru benzină și s-au dus la fiecare orfelinat pe care au putut să-l găsească. Dar banii s-au terminat, iar după un an nu au mai avut ce să facă“, povestește Belle.Tânăra a mers în Italia, acolo unde se află familia ei, astfel reușind după 25 de ani să-şi întâlnească părinţii care au crezut că ea a murit la naştere.Belle Barbu, alături de părinții biologici. Sursă foto: Operation Underground Railroad/mirror.co.uk.